2



Определение №120/17.07.2012 по нак. д. №120/2012 на ВКС, НК, I н.о.
 


 	
	 Председател: Елена Величкова	
	 	
	 Членове: Капка Костова	
	 	
	 Пламен Петков	
	 	
	с участието на прокурора Петя Маринова, като разгледа докладваното от съдия Петков ЧНД № 1281 по описа за 2012 година и за да се произнесе, взе предвид следното: 	
	 	
	По жалба на защитника на подс. Г. А. В. срещу присъда постановена по НОХД № 14569 / 2009 год. по описа на Софийският районен съд, било образувано ВНОХД № 4545 / 2011 год. по описа на Софийския градски съд. 	
	 	
	Срещу определение постановено на 20. 04. 2012 год. по ВНОХД № 4545 / 2011 год. по описа на Софийският градски съд, с което е бил даден ход на делото, е била депозирана частна жалба от защитника на подс. Г. А. В.. В жалбата се прави искане пред Апелативен съд – гр. София, за отмяната на това въззивно определение. 	
	 	
	С ръкописно определение от 26. 04. 2012 год., частната жалба адресирана до САС е била върната, като е било посочено, че определението подлежи на касационна проверка.	
	 	
	С частна жалба от 28. 05. 2012 год. на защитника на подс. Г. В., горепосоченото определение е било атакувано пред Апелативен съд – гр. София, с искане за неговата отмяна.	
	 	
	Прокурорът при Върховната касационна прокуратура е изразил становище за неоснователност на жалбата срещу постановеното определение на Софийския градски съд.	
	 	
	Върховният касационен съд след проверка на материалите по делото намира, че производството по настоящето дело следва да бъде прекратено. 	
	 	
	Това е така поради следните съображения: Не съществува процесуален ред за разглеждане на частната жалба от 28. 05. 2012 год., респективно, проверка на обжалваното въззивно определение, тъй като същото не е от категорията на тези по чл. 351, ал. 5 от НПК, нито пък е включено в актовете посочени в разпоредбата на чл. 346 от НПК, предмет на касационно обжалване. Това обстоятелството налага, горепосочената частна жалба да бъде оставена без разглеждане, а производството по настоящето дело, прекратено.	
	 	
	 Воден от горното, ВКС - I наказателно отделение	
		
	 ОПРЕДЕЛИ: 	
	 	
	ОСТАВЯ БЕЗ РАЗГЛЕЖДАНЕ частната жалба от 28. 05. 2012 год. на защитника на подс. Г. В..	
	 	
	ПРЕКРАТЯВА производството по ЧНД № 1281 / 2012 год. по описа на Върховният касационен съд, първо наказателбно отделение.	
	 	
	Определението е окончателно.	
	 	
	 Председател: 	
		
	 Членове: 1, 	
		
	 2. 	

